
ŠVIETIMO, KULTŪROS IR SPORTO SKYRIAUS VYRIAUSIOJO SPECIALISTO PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Švietimo, kultūros ir sporto skyriaus vyriausiasis specialistas yra karjeros valstybės tarnautojas. 

II SKYRIUS
PASKIRTIS

2. Švietimo, kultūros ir sporto skyriaus vyriausiojo specialisto pareigybė reikalinga organizuoti ir koordinuoti savivaldybės biudžetinių įstaigų: kultūros, sporto ir neformaliojo švietimo valdymą, užtikrinti  kultūros, sporto ir neformaliojo švietimo įstaigų efektyvų funkcionavimą, padėti  įgyvendinti tikslus. 

III SKYRIUS
VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities – kultūros, sporto ir neformaliojo švietimo – funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. Turėti aukštąjį universitetinį socialinių mokslų studijų srities išsilavinimą.
4.2. Turėti ne mažesnį kaip 1 metų darbo stažą viešojo administravimo srityje.
4.3. Gebėti valdyti, sisteminti, apibendrinti informaciją ir rengti išvadas.
4.4. Būti susipažinusiam su Lietuvos Respublikos įstatymais, Vyriausybės nutarimais bei kitais teisės aktais, reglamentuojančiais kultūros ir sporto įstaigų veiklą, neformalųjį švietimą, vietos savivaldą, valstybės tarnybą, viešąjį administravimą. 
4.5. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer. 
4.6. Išmanyti raštvedybos taisykles, teisės aktų rengimo taisykles. 
4.7. Sklandžiai dėstyti mintis raštu ir žodžiu, savarankiškai planuoti, organizuoti savo darbinę veiklą.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. Siekiant kultūros, sporto ir neformaliojo švietimo įstaigų veiklos efektyvumo, konsultuoja kultūros ir sporto įstaigų atstovus Lietuvos Respublikos įstatymų, Vyriausybės nutarimų, Kultūros ministerijos, Kūno kultūros ir sporto departamento teisės aktų įgyvendinimo, veiklos tobulinimo programų rengimo, jų įgyvendinimo ir kt. klausimais.
	5.2. Prižiūri Lietuvos Respublikos įstatymų, Vyriausybės nutarimų, Kultūros ministerijos, Kūno kultūros ir sporto departamento bei kitų institucijų teisės aktų įgyvendinimą kuruojamose kultūros, sporto ir neformaliojo švietimo įstaigose.
	5.3. Siekiant efektyvesnės kultūros, sporto ir neformaliojo švietimo įstaigų veiklos, koordinuoja kultūrinę bei sportinę veiklą rajone, teikia pasiūlymus dėl įstaigų veiklos tobulinimo.
	5.4. Siekiant kokybiško dokumentų valdymo, analizuoja kuruojamų įstaigų (Jonavos kūno kultūros ir sporto centro, Jonavos kultūros centro, Jonavos viešosios bibliotekos) nuostatus, veiklos programas, planus ir kitus dokumentus, vertina konkrečias įstaigos veiklos kryptis, darbą.
	5.5. Siekiant užtikrinti kokybišką kultūros, sporto ir neformaliojo švietimo įstaigų veiklą, rengia savivaldybės tarybos sprendimų, mero potvarkių, administracijos direktoriaus, skyriaus vedėjo įsakymų projektus kuruojamų sričių klausimais.
	5.6. Siekiant įvertinti esamą situaciją, ruošia metines veiklos ataskaitas, apibendrina kuruojamų įstaigų pateiktą informaciją, rengia išvadas bei teikia jas Kultūros ministerijai, Lietuvos liaudies kultūros centrui, Kūno kultūros ir sporto departamentui, kitoms institucijoms bei skyriaus vedėjui.
	5.7. Siekiant kultūros, sporto ir neformaliojo švietimo įstaigų veiklos kokybės, dalyvauja įstaigų patikrinimuose, sudaromų komisijų darbe.
	5.8. Stebi, analizuoja ir vertina bendrojo ugdymo mokyklose sudarytas sąlygas neformalaus švietimo, kūno kultūros, choreografijos, muzikos, saugaus eismo bei civilinės saugos organizavimui, koordinuoja bei organizuoja kuruojamų sričių rajoninius konkursus bei renginius. 
	5.9. Vykdo Lietuvos Respublikos įstatymais ir kitais teisės aktais, rajono savivaldybės tarybos sprendimais, mero potvarkiais, savivaldybės administracijos direktoriaus įsakymais pavestas funkcijas pagal skyriaus kompetenciją, kad būtų pasiekti strateginiai tikslai.
	5.10. Organizuoja darbo grupes ar komisijas arba dalyvauja jose, kad būtų įgyvendinti šioms grupėms ar komisijos iškelti uždaviniai.
	5.11. Dalyvauja organizuojamų konkursų ar renginių darbo grupėse, vertinimo komisijose.
	5.12. Siekiant objektyviai ir profesionaliai nagrinėti piliečių ir institucijų prašymus, pareiškimus, skundus, pagal kompetenciją juos nagrinėja ir informuoja pareiškėjus.
	5.13. Siekiant savivaldybės strateginių tikslų, vykdo kitus nenuolatinio pobūdžio skyriaus vedėjo pavedimus.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis karjeros valstybės tarnautojas yra tiesiogiai pavaldus skyriaus vedėjui.


Susipažinau:
________________________    
(parašas)	
__________________________
(vardas ir pavardė)		           
________________________
 (data)

______________

